د مصر د آئیني ترمیم ډلې وړمبۍ غونډه
ډیرو سیکولر او ازاد خیالو مصریانو د ښاغلي مرسي په وخت کې د اسلام پلوه کمیټۍ لخوا آئین کې په بیړنۍ توگه شوي ترامیمو مخالفت کولو. ددوي وینا وه چې نوي آئین کې د انساني حقوقو او سماجي انصاف د تحفظ مادې لرې کړی شوي وې
د مصر وړمبي منتخب صدر محمد مرسي د پوځ لخوا د واک نه لرې کولو ورسته د ماهرینو هغه ډلې وړمبۍ غونډه کړې ده چې په آئین کې د ترمیم کار ورته سپارل شوی دی. د ججانو او د قانون استازانو ١٠ کسیزه ډله به په یوه میاشت کې آئین کې د جوزه ترامیم مسوده وړاندې کوي. دغه ترامیم د صدر محمد مرسي په وخت کې شوي وو. ډیرو سیکولر او ازاد خیالو مصریانو د ښاغلي مرسي په وخت کې د اسلام پلوه کمیټۍ لخوا آئین کې په بیړنۍ توگه شوي ترامیمو مخالفت کولو. ددوي وینا وه چې نوي آئین کې د انساني حقوقو او سماجي انصاف د تحفظ مادې لرې کړی شوي وې. ددغه آئین مخالفینو د نوي آئین خلاف مظاهرې شورو کړې چې په نتیجه کې پوځ صدر مرسي لرې کړو او د هغه په ځائې يي حکومت د عدالت مشر جج عدلې منصور ته ورکړو چې د مصر موقتي مشر په توگه دنده ترسره کوي. خو د محمد مرسي اخوان المسلیمون پارټۍ د هغه د واک نه لرې کیدو خلاف مظاهرې شورو کړې دي او هغه د بحالۍ پورې يي د موقتي حکومت سره د مرستې نه انکار کړی دی. د ښاغلې مرسي په زرگونو پلویان اوس هم د قاهرې نصر ښار کې احتجاجونه کوي. په عین حال کې موقتي وزیراعظم هازم البیبلاوي اسلام پلویانو چې د هیواد سیاسي نظام کې شامل شي. د اتوار په ورځ په ټیلې ویژن مرکه کې هغه وویل مصر په اقتصادي مسائلو د قابو موندو لپاره سیاسي مفاهمت ته اړتیا لري.